Batu basurek Pagaruyuang IX

Batu basurek Pagaruyuang IX adolah ciek batu basurek nan barasa dari maso pamarentahan Rajo Adityawarman. Batu basurek ko bantuaknyo potongan bagian ateh dari batu basurek lainnyo, tabuek dari batu andesit abu-abu. Batu basurek ko ditulih mamakai uruf Jawa Kuno, jo bahaso nan dipakai ampia sarupo juo jo bahaso Jawa Kuno. Anyo tadapek babarapo kato sajo nan dapek dikataui, sabagian gadangnyo adolah pananggalan (candrasengkala). Isi lainnyo batu basurek tu indak jaleh, dek karano sarik mambaco uruf-urufnyo nan indak mambantuak kato-kato nan utuah.

Kini ko batu basurek iko tasimpan sabagai koleksi dari Balai Pelestarian Peninggalan Purbakala Batusangkar, basamo-samo babarapo batu basurek lainnyo.

Naskah 
Saka i ti(thi) satwa guna sa t(rs)ni(?)ta--ni---(wa)rssati gata tha(wa)n(a) nrpa—pata

Tajamahan 
Pado taun Saka (12)91 nan lalu --rajo— 

Kato satwa banilai 1, kato guna  banilai 9, dek karano pananggalan Saka dibaco dari balakang, jo maso Rajo Adityawarman adolah pado abaik ka-13 Saka, mangko kamungkinan gadang taun batu basurek tu adolah 1291 Saka, atau sasuai jo 1369 Masehi.

Caliak pulo 
 Adityawarman
 Daftar batu basurek di Sumatera Barat

Rujuakan 

Pagaruyuang IX
Minangkabau